Suid Afrikaanse Nuus Thread - Page 99 - Stormfront
Page 99 of 226 « First < 49 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 149 199 > Last »
07-27-2006, 02:33 AM #981
Gestremde magteloos teen ‘vriendelike’ rowers
Witrivier. – “Dis net weer ’n bewys dat gestremde mense sagte teikens vir misdadigers is,” sê me. Bessie Pienaar, woordvoerder van die Mbombela-munisipaliteit.
Pienaar het laat Woensdagmiddag by die Spar in Witrivier stilgehou om inkopies te doen.
Toe sy uitkom, was twee mense so gaaf om haar in haar voertuig te help.
“Ek het wel op die parkering vir gestremdes gestop wat naby aan die ingang was. Die oomblik toe ek in die voertuig klim, het die een persoon my rolstoel in die kattebak gesit en die ander een het my selfoon, wat ek op daardie tydstip in die deur gesit het, gegryp.
“Hulle het verder ook al die ander waardevolle besittings in my voertuig gevat.”
Pienaar was magteloos.
“Ek wil mense wat hulpeloos soos ek is, waarsku om op die uitkyk te wees vir sogenaamde vriendelike hulp.”
’n Groot aantal nommers van haar kontakte is op haar selfoon.
Sy versoek almal wat gereeld met haar skakel, om haar te bel by 0 013 259 2115 sodat sy weer haar kontaklys kan bywerk.
07-27-2006, 02:35 AM #982
Misdaad-webblad skuif na VSA
Suid-Afrika se omstrede misdaad-webblad het na die VSA verskuif.
Mnr. Neil Watson, koördineerder van dié webblad, het gister gesê hy het geen ander keuse gehad as om die blad na die buiteland te verskuif nie nadat dit verlede week gesaboteer is.
“Die webblad was ’n hele paar uur van lyn af en dit is steeds onseker wie dit gesaboteer het.”
Die webblad se adres het verander en het nou ’n .org-domeinnaam. Die nuwe adres is www.crimexposouthafrica.org.
Volgens Watson is dit nou onmoontlik om die webblad te saboteer. “Ons dateer steeds die inligting in Suid-Afrika op, terwyl die tegniese aspekte in die VSA behartig word.”
Watson sê die webblad het 35 000 besoekers gehad sedert dit vroeër vandeesmaand bekend gestel is.
“ ’n Totaal van 4 563 SMS’e, 823 telefoonoproepe, 21 briewe en 10 722 e-posse het ook ingestroom. Die reaksie is steeds oorweldigend,” het Watson gesê. – Cobus Claassen
07-27-2006, 02:37 AM #983
Ses babakatjies se pote afgekap
Dié Bybelvers in Spreuke 12:10 het weer by sers.maj. Koos Ainslie van die Tek-militêre basis in Lyttelton, Centurion, opgekom nadat ses van sy babakatjies onlangs wreed doodgemaak is.
Die ses se pootjies is in Junie afgekap, vermoedelik terwyl hulle nog geleef het, waar*na hul lywe vermorsel is.
Ainslie sê hy weet nou nog nie wie só ’n wrede daad kon pleeg nie.
Volgens hom moes hy die basis destyds om persoonlike redes verlaat en het die versorging van die diere aan ’n kollega oorgelaat.
Dié vrou het hom ’n paar dae later gebel en van die grusame voorval vertel.
Sy het ook foto’s geneem.
Ainslie het by sy terugkoms dadelik ’n klag by die polisie ingedien en die Tshwane-Dierebeskermingsvereniging in Centurion ingelig.
Volgens Ainslie kan die skuldiges nie honde wees nie, omdat daar geen honde op die basis is nie.
Hy het gesê dit is nie die eerste keer dat wilde katte op die basis só vrek nie.
“Op ’n vorige geleentheid is een van die katte se kop met ’n randsnyer afgekap. Nou vra ek, wie kan só wreed wees?”
Dié voorval volg ná ’n vlaag voorvalle van dieremishandeling die afgelope tyd.
Beeld het die afgelope tyd berig oor ’n muis wat deur Johannesburgse tienermeisies aan die brand gesteek is, ’n lewende donkie se been wat met ’n graaf afgekap is en ’n Duitse herdershond wat uitgesit moes word nadat hy bykans twee maande lank sonder kos gelaat is.
“Ek weet nie wat nou aan die gang is nie, dis terrible op die oomblik. Dis asof dit net erger word, veral die hoeveelheid mishandelings oor die afgelope agt maan*de. Dit lyk of die mensdom mal geword het as jy kyk na wat deesdae aangemeld word,” het me. Marizda Kruger, ’n senior inspekteur in Pretoria, gister gesê.
07-27-2006, 02:49 AM #984
Vooraanstaande boer doodgeskiet
PRETORIA. – Vier gewapende mans, wat glo almal militêre uniforms aangehad het, het ingebreek by ’n huis in Schurveberg, wes van Pretoria, en mnr. Manie de Jager (59) doodgeskiet en twee selfone gesteel.
Die rowers het gister omstreeks 02:00 die diefwering by ’n venster van die huis op die kleinhoewe oopgebuig. Hulle is na De Jager sr. en sy vrou, Tjoekie (53), se slaapkamer waar hulle op die twee geskiet het.
De Jager sr. het ’n groot kussing gegryp en geprobeer om die vier gemaskerde mans van sy ma af weg te hou, het De Jager jr. gesê. Hulle is tot in die TV-kamer, waar die mans De Jager sr. verskeie kere geskiet het. Hy is daar dood.
Mev. De Jager kon na die motorhuis vlug waar sy haarself toegesluit het. Sy het vyf uur lank daar geskuil. Toe ’n huiswerker omstreeks 07:00 opdaag, het sy hulp ontbied.
“Hoe moet jy voel as jou pa koelbloedig vermoor word en die staat draai net sy rug op plaasmoorde? Daar word niks gedoen nie. Dis plaasmoord op plaasmoord. Hierdie is net nog ’n statistiek,” het De Jager jr. gesê.
De Jager sr. se enigste suster, mev. Rika Schutz, wat hy ná hul ouers se dood soos ’n eie kind grootgemaak het, woon die afgelope agt jaar op Vanderkloof in Noord-Kaap.
“My vrou is stukkend,” sê haar man, mnr. Ernie Schutz.
Die Schutz-egpaar het vyf jaar gelede die Pride Rock Lodge by die Vanderkloofdam gekoop.
“Manie het haar ná hul ouers se dood, vandat sy 12 jaar oud was, grootgemaak,” sê hy. “Ons was báie naby aan hom. Hul ouderdom verskil tien jaar.
“Hy was ’n vooraanstaande boer op Groblersdal. Ons het hom ses weke gelede na Hartbeespoortdam help trek.”
De Jager sr. word oorleef deur twee seuns, Kahn en Koos, ’n dogter, mev. Surita Badenhorst, en drie kleindogters, Suré (10), Marize (7) en Viandi (5).
Hy het ook vier oorlewende broers, Nick, Hennie, Chris en Piet wat almal in Pretoria en die omliggende gebied woon.
07-27-2006, 02:51 AM #985
Microsoft hoop vir rekenaar-Afrikaans
KAAPSTAD. – Ná ietwat onsekere welslae met die vertaling van die gewilde Microsoft-programmatuur na isiZulu en Setswana vroeër vanjaar, hoop Microsoft dat Suid-Afrikaanse rekenaarbedryfstelsels ook in Afrikaans sal tonglosmaak.
“Dis ’n belegging wat ons as maatskappy maak om ’n meer geïntegreerde deel van die Suid-Afrikaanse samelewing te wees, eerder as ’n dryfkrag vir inkomste, aangesien dit verniet afgelaai kan word,” het mnr. Jonathan Hatchuel van Microsoft SA gister gesê op die bekendstelling van die “Afrikaanse koppelvlak-pak” (interface pack) vir Windows XP.
Sprekers van Afrikaans kan voorts ’n Afrikaanse “huid” om Windows XP span, wat, benewens woorde onder kopiereg soos Outlook Express en Windows Explorer, Afrikaanse weergawes bied.
Die rekenaar-reus het ’n trotse voet voorgesit op gister se tentoonstelling van die koppelvlak.
Mnr. Marius Coqui van Noordwes-universiteit en een van die sowat 12 vertalers wat die handewerk van Bill Gates en trawante leer Afrikaans praat het, het gesê Afrikaanse Windows is slegs ’n aardigheid omdat Afrikaans, anders as byvoorbeeld Duits en Frans, nie ewe goed bygehou het by tegnologie nie.
“As jy jou Bybel in Afrikaans kan lees, hoekom kan jy nie jou kantoorwerk daarin doen nie?”
In Afrikaans is Windows XP se bystand-“wizard” tot “ghoeroe” herdoop, volgens prof. Gerhard van Huyssteen van Noordwes-Universiteit.
Dr. Mariëtta Alberts, bestuurder: standaardisering en terminologie ontwikkeling by die Pan-Suid-Afrikaanse Taalraad, het gesê die Microsoft-Afrikaans is ook goedgekeur deur die tegniese komitee van die Nasionale Taalliggaam vir Afrikaans, hoewel steeds onderhewig aan die terugvoer wat Microsoft by Afrikaanse gebruikers ontvang.
07-27-2006, 02:56 AM #986
Praat jy Microsoft?
Microsoft het vandeesweek in Kaapstad die Afrikaanse “Koppelvlak pak” (interface pack) vir Windows XP bekendgestel.
Buiten nuutskeppings soos “datavinger” vir ’n sogenaamde “flash disk” of “memory stick”, is daar talle voorbeelde van vindingryke vertalings, volgens mnr. Marius Coqui van Noordwes-Universiteit, een van die vertalers in die projekspan. Hier volg ’n paar vertalings. Die Afrikaanse pak kan verniet afgelaai word by www.microsoft.com/southafrica.
Hier volg ’n paar voorbeelde van Microsoft-Afrikaans:
Access key: Kortpadletter
Answer Wizard: Antwoord-Ghoeroe
Boot drive: Selflaai-aandrywer
E-mail server: E-posbediener
FAQ: VVV (Veelvoorkomende Vrae)
Mouse button: Muisknoppie
Mouse click: Muisklik
Movie clip: Flieksnit
Network drive: Netwerkaandrywer
Network location: Netwerklokaliteit
Root folder: Hoofvouer
Root web: Hoofweb
Gaan jy “Office” in Afrikaans? Stuur jou kommentaar na [email protected]
07-28-2006, 02:50 AM #987
Rassegeweld woed op die skoolgrond
Rassespanning het gister by die Hoërskool Westonaria aan die Wes-Rand in gevegte oorgekook wat agt leerlinge agter tralies laat beland het.
Een van die aangehoudenes is ’n lid van die leerlingraad.
Twee groot groeperings van wit en swart leerders het mekaar glo omstreeks 13:45 voor die skoolhek met die vuiste bygedam, met skêre gedreig en met pepersproei gespuit.
Die leerlinge wat in aanhouding is, drie wit en vyf swart leerlinge tussen die ouderdomme van 16 en 18, is reeds tydelik geskors en sal vandag in die Westonaria-landdroshof verskyn op aanklagte van openbare geweld en aanranding.
Hul ontstoke ouers het gisteraand by die polisiestasie saamgedrom waar die seuns aangehou is.
Die skool se veiligheidswagte moes ontbied word toe die leerlinge mekaar bygedam het. “Dit was baie lelik,” het een van dié wagte gesê.
“Daar was seker 100 leerlinge en hulle het mekaar oor en weer rassisties beledig.”
’n Onderwyser van dié skool het boonop glo een van die seuns vasgehou sodat hy geslaan kon word.
Volgens ván die ouers het die vuiste geklap nadat daar die afgelope ruk gereelde konfrontasies tussen wit en swart leerlinge was.
“My seun is gedreig dat hulle ‘uitgesorteer’ sou word ná ’n vuisgeveg oor gesteelde tasse gister (eergister),” het een van die seuns se pa aan Beeld gesê.
“Hy het vir my gesê hy vat pepersproei saam want daar gaan gróót moeilikheid kom.”
Van die leerlinge het ander glo met skêre probeer steek, waarna die pepersproei gebruik is.
Nóg ’n ouer het gesê haar seun is te bang om terug te gaan skool toe, aangesien rasse-konflik gereeld daar voorkom.
“Ons kinders moet binnekort begin met hul rekordeksamen, maar nou gaan hulle moontlik nie kan skryf nie – omdat die skool se bestuur vroeër niks aan dié situasie wou doen nie,” het sy gesê.
Kapt. Siphiwe Ndlovu, polisiewoordvoerder, het gesê die polisie het ’n klagte oor die bakleiery van die skoolhoof ontvang. “Hulle het die agt kinders by die skool gaan arresteer,” het Ndlovu gesê.
“Die minderjariges wat aangekla is, sal in hul ouers se sorg vrygelaat word, terwyl die seuns ouer as 18 jaar se borgtog op R300 gestel is.”
Me. Daphné Kemp, adjunkhoof van die skool, het gesê die voorval word intern ondersoek. Sy wou nie verder kommentaar lewer nie.
Nóg ’n ouer van een van die aangekeerde leerlinge het gesê haar seun is eergister by die skool “ernstig aangerand” – sonder dat sy in kennis gestel is. “My seun is beskuldig dat hy een van die wit kinders se tasse gesteel het en toe slaan hulle hom. Die tas is later êrens anders gekry,” het sy gesê.
Volgens haar is haar seun glo tydens die bakleiery deur ’n onderwyser vasgehou sodat die wit seuns hom kon slaan.
07-28-2006, 02:53 AM #988
2 rowers in 3 min. doodgeskiet
Vereeniging. – “Dit was ons of hulle.”
Só het mnr. Tommie van der Merwe (49) van Rissiville gisteraand gesê nadat hy eergisteraand twee gewapende rowers in sy huis doodgeskiet het.
“Alles was binne drie minute verby,” het Van der Merwe gisteraand gesê.
Hy het albei rowers in die bors en in die kop geskiet.
Hy het gesê hy, sy vrou, Tania en vriende, mnr. Thinus en mev. Linda Beukes, het eergisteraand in die kombuis gekuier.
“Dit was só ’n lekker aand en die skuifdeur by die eetkamer het oopgestaan.
“Thinus het opgestaan om sy pyp buite te gaan rook en ons is saam by die skuifdeur uit.
“Ons het net onder die lapa gaan staan, toe ons mense in ’n swart taal hoor praat. Daar was drie mans en hulle was gewapen.”
Volgens Van der Merwe het die drie rondom Beukes gaan staan en vuurwapens op hom gerig.
Van der Merwe is toe in die huis in om sy vuurwapen in die kamer te gaan kry.
Die drie mans het Beukes intussen in die huis ingedwing en hy het vir die vroue gesê hulle moet kalm bly en presies doen wat die rowers vir hulle beveel.
Volgens mev. Van der Merwe het sy gehoor hoe die rowers hul vuurwapens oorhaal. Een van die rowers het op haar geskreeu en in Engels gesê sy moet opstaan omdat dit hom bang maak as sy sit. Hy het sy vuurwapen op haar gerig.
Toe Van der Merwe in die kombuis kom, het een van die rowers sy vuurwapen opgelig en reguit na hom gemik.
Van der Merwe sê hy het nie twee keer gedink nie en die rower in die bors en daarna in die kop geskiet.
Breukdele van ’n sekonde daarna het Van der Merwe die tweede rower ook in die kop en bors geskiet.
Die derde rower het intussen met twee selfone gevlug.
“Dis scary. Ek weet nog nie mooi hoe ek voel nie, maar ek kan nie glo mense stap doodluiters in ’n mens se huis in en dreig om jou te skiet nie.
“As ek hulle nie geskiet het nie, het hulle ons almal uitgewis. Dis net genade van bo dat alles só afgeloop het.”
Beukes het van die skok hartkrampe gekry en word tans in die Midvaal-hospitaal in Vereeniging verpleeg.
Van der Merwe het die grootste lof vir die polisie wat binne minute op die toneel was nadat sy buurman die skote gehoor en die blitspatrollie gebel het.
“Hier was seker 15 of 20 polisiemanne en hulle het ons wonderlik behandel.”
Supt. Maria Mazibuko, woordvoerder van die polisie in die Vaalrand, het gesê 9 mm-pistole is by die rowers gekry. Die polisie ondersoek die moontlikheid dat hulle ook by ander voorvalle van huisbraak en roof in die omgewing betrokke was.
Mazibuko het gesê ’n saak van huisbraak word ondersoek. ’n Geregtelike doodsondersoek sal gedoen word.
07-28-2006, 02:58 AM #989
Polisie kan nie vertrou word – boere
Baie van die land se boere voel hulle kan nie meer polisiebeamptes – en veral swart polisie*beamptes – vertrou om hulle te beveilig nie.
Só het die Transvaalse Landbou-unie (TLU SA) gister gereageer nadat twee boere van Mpumalanga verlede week in afsonderlike voorvalle van gewapende rooftogte op hul plase glo daarop aangedring het om deur wit beamptes gehelp te word.
Supt. Botsotso Moukangwe, hoof van die polisie se eenheid teen ernstige en geweldmisdaad in dié provinsie, het gesê swart polisiebeamptes is verlede week na plase in Marble Hall en Volksrust ontbied ná gewapende rooftogte.
“In albei gevalle het die eienaars van die plase geweier om met dié beamptes saam te werk, selfs nadat hulle hulself geïdentifiseer het,” het Moukangwe gesê.
“Hulle het daarop aangedring om met wit polisiemanne te praat en het eers nadat wit beamptes soontoe gestuur is, hul samewerking gegee.”
Moukangwe het gesê dit is ’n algemene verskynsel dat swart beamptes in die provinsie só “weggejaag” word en dit sal tydens ’n gemeenskapsveiligheidsvergadering opgeneem word.
“Dié mense moet besef dat dit prakties onmoontlik is om op elkeen se versoek (om deur ’n wit polisielid bygestaan te word) te reageer – daar is net bloot nie genoeg wit polisiemanne oor nie,” het hy gesê.
“Nie alle swart mense val boere aan nie en rasse-voorvalle soos dié help nie om plaasaanvalle op te los nie.”
Mnr. Chris van Zyl, TLU SA se bestuurder van veiligheid, het gister aan Beeld gesê daar is ’n groeiende verwydering tussen boere en wetstoepassers op grondvlak.
“Ná ’n rits onlangse aanvalle op boere, veral in Mpumalanga, is die algemene gevoel dat die polisie nie meer vertrou kan word nie,” het Van Zyl gesê.
“Dié is beslis ’n swart-wit-ding.
“Die boere word só verlam deur vrees dat hulle niemand meer vertrou nie en in meeste van die gevalle bestaan die persepsie dat hul aanvallers óf saam met die polisie werk, óf uitsluitlik swart is.”
Van Zyl het gesê verskeie onlangse vergaderings het dié groeiende vrees onder die boeregemeenskap duidelik gemaak.
“Hoewel daar op nasionale vlak bereidwilligheid bestaan om dié mense se vrese aan te hoor, is daar ’n probleem op die grondvlak,” het hy gesê.
“In baie gevalle waar boere dit waag om te kla oor swak diens wat hulle by die polisie kry, word hulle geïntimideer en word hul velde aan die brand gesteek.”
07-28-2006, 03:04 AM #990
Can you please disable my account thank you
Page generated in 1.09045 seconds with 14 queries